b'\n_START_ARTICLE_\nAvitohol\n_START_PARAGRAPH_\nAvitohol (bolgarsko: \xd0\x90\xd0\xb2\xd0\xb8\xd1\x82\xd0\xbe\xd1\x85\xd0\xbe\xd0\xbb [Avitohol]) (?153-453?) je prvo ime v Imeniku bolgarskih kanov. O njem je malo znanega. Iz razpolo\xc5\xbeljivih dokumentov je razvidno, da je bil iz klana Dulo in so ga zelo verjetno imeli in spo\xc5\xa1tovali kot prao\xc4\x8deta vseh kanov. Nekateri raziskovalci trdijo, da je Avitohol pravzaprav Atila, katerega je nasledil sin Ernah ali Irnik, ki je drugi v Imeniku bolgarskih kanov. Drugi raziskovalci domnevajo, da je bil Avitohol na pol legendaren vladar, ki bi lahko bil Atilov prednik ali potomec._NEWLINE_Ime Avitohol, kot ga razlaga Dobrev na osnovi pamirskih jezikov, je sestavljeno je iz besed avi \xe2\x80\x93 jelen, in tohol \xe2\x80\x93 otrok in pomeni Sin jelena. Turkolog Ivan Dobrev ozna\xc4\x8duje tak\xc5\xa1no razlago kot nevzdr\xc5\xbeno, ker je arabska beseda \xef\xbb\x83\xef\xbb\x94\xef\xbb\x9e, [tifl] \xe2\x80\x93 otrok pri\xc5\xa1la v iranske jezike relativno pozno. Po njegovi razlagi je avit nastal iz staroiranskega pati \xe2\x80\x93 gospod ali vladar, ohol pa iz starotur\xc5\xa1kega o\xc4\x9ful \xe2\x80\x93 sin ali otrok.\n_START_SECTION_\nZanimivost\n_START_PARAGRAPH_\nAvitoholu v \xc4\x8dast se imenuje vrh Avitohol Point na Livingstonovem otoku na Ju\xc5\xbenih \xc5\xa0etlandskih otokih na Antarktiki.'